Politiet har nu et detaljeret signalement af de overfaldsmænd, der søndag morgen i Løgstør overfaldt én 18-årig kvinde og forsøgte at rive hendes tøj af.

To unge mænd i 20'erne overfaldt omkring klokken 06.30 søndag morgen en 18-årig kvinde. Kvinden var på vej hjem fra en bytur, da mændene overfaldt hende, slog hende, stjal pung og mobiltelefon og rev i hendes tøj. Den ene af mændene blottede også sit lem. Derfor er der både tale om røveri og seksueæ forulempelse. Politiet har nu et mere detaljeret signalement. Begge mænd er i tyverne og er af udenlandsk afstamning formentlig fra mellemøsten. De havde begge kort sort hår, den ene med lidt kortere hår end den anden. Den ene var iført en blå og hvid nistret kortærmet skjorte og grå bukser. Den anden var iført sort blazer og hvid t-shirt og grønne bukser. Oplysninger i sagen kan gives til politiet på 1-1-4.